Глыбач

Глыбач — возера ва Ўшацкім раёне Віцебскай вобласьці. Знаходзіцца за 24 км на паўночны ўсход ад Ушачаў, за 1,5 км на паўночны ўсход ад вёскі Бярозава, на паўночны ўсход ад возера Бярозаўскае. Возера знаходзіцца ў басэйне ракі Тураўлянка. Плошча Глыбачу складае 0,17 км². Найбольшая глыбіня возера — 18,5 м. Даўжыня возера — 0,65 км, найбольшая шырыня — 0,39 км. Даўжыня берагавой лініі — 1,66 км. Аб’ём вады ў возеры складае 1,08 млн м³, плошча вадазбору возера — 1 км². Схілы катлавіны возера маюць вышыню да 13 м, знаходзяцца пад хмызьняком. На захадзе і поўдні вышыня схілаў складае 2—4 м. Берагі возера супадаюць з схіламі. На поўначы і захадзе берагі нізкія. З Глыбачу выцякае ручай у возера Бярозаўскае. Літаратура Блакітная кніга Беларусі: энцыкл / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. — ISBN 5-85700-133-1.